
RAPORT DE SPECIALITATE


Subsemnatul Iamandi Ion, şef serviciu administraţie, am analizat Proiectul de Hotărâre privind   acordarea unui mandat special domnului viceprimar Dincă Florin-Ionuţ pentru a vota şi semna în Adunarea Generală a Asociaţiei aprobarea modificărilor aduse Statutului, iniţiat în urma solicitării Asociaţiei de Dezvoltare Intercomunitară „Parteneriatul pentru Managementul Deşeurilor Prahova” şi consider necesară iniţierea proiectului de hotărâre, din următoarele considerente:
[bookmark: _GoBack]Prin Hotărârea Consiliului Local nr. 83/27.07.2009 s-a aprobat Actul Constitutiv şi a Statutul Asociaţiei de Dezvoltare Intercomunitară de utilităţi publice pentru serviciul de salubrizare „Parteneriatul pentru managementul deşeurilor - Prahova”, oraşul Boldeşti-Scăeni fiind membru asociat în cadrul acestei structuri;
Statutul de la data adoptării şi până la iniţierea prezentei hoărâri a fost modificat şi completat prin acte adiţionale astfel încăt să dea posibilitatea Asociaţiei să îşi atingă obiectivele stabilite.
Asociaţia de Dezvoltare Intercomunitară de Utilităţi Publice „Parteneriatul pentru Managementul Deşeurilor – Prahova”, prin adresele nr. 2463/28.06.2023 şi nr. 2509/30.06.2023 însoţite de Nota de fundamentare şi Statutul actualizat, solicită UAT- urilor membre  să adopte hotărâri pentru  acordarea mandatului special cu drept de vot în cadrul Adunării Generale a  Asociaţiei, ca urmare modificărilor aduse Statutului, reprezentatntului UAT.
Ataşat adresei sus menţionate a fost înaintată Nota de fundamentare şi  Statutul Asociaţiei în forma dată în urma modificărilor aduse, acestea  referindu-se în mod special la : modalitatea de finanţare, condiţiile privind retragerea membrilor din cadrul asociaţiei, obligarea la plata unor sume din aprtea membrilor care vor sa se retragă din asociaţie, , condiţiile în care poate avea loc fuziunea cu alte asociaţii, modalitatea de adoptare a hotărârilor în cadrul adunării generale.
Prin modificările propuse spre aprobarea membrilor asociaţi se intenţionează îmbunătăţirea activităţii în cadrul Asociaţiei.

